134. ΝΟΜΟΣ υπ’ αριθ. 1010 της 29 Ιαν./6 Φεβρ. 1980 (ΦΕΚ Α΄ 30) Περί ρυθμίσεως θεμάτων τινών διεθνών οδικών μεταφορών.  1 ΄Αρθρο Δια Π.Δ/των εκδιδομένων προτάσει των Υπουργών Οικονομικών και Συγκοινωνιών δύναται να καθορίζωνται οι όροι και προϋποθέσεις εισόδου και κυκλοφορίας εν τη Χώρα φορτηγών και λεωφορείων αυτοκινήτων, πάσης κατηγορίας, απογεγραμμένων εις ξένας χώρας, με τας οποίας η Ελλάς δεν έχει υπογράψει διμερή ή πλυμερή συμφωνίαν επί οδικών μεταφορών, ως και το είδος των δυναμένων να εκτελούνται δια τοιούτων αυτοκινήτων μεταφορών. Σελ. 242,880(γ) Τεύχος -Σελ.  «  2 Άρθρο μ      μ Θέ ατα διεθνών οδικών εταφορών 1. Για παραβάσεις, από φυσικά ή νομικά πρόσωπα που ασκούν επιχείρηση μεταφοράς με φορτηγά αυτοκίνητα, διατάξεων διμερών ή πολυμερών συμφωνιών, που δεσμεύουν την Ελλάδα, δύναται με πράξη του Υπουργού Μεταφορών και Επικοινωνιών να επιβάλλεται, ανεξάρτητα από τις κυρώσεις που τυχόν προβλέπονται από άλλες διατάξεις, η στέρηση του δικαιώματος διενέργειας διεθνών μεταφορών από έναν (1) μέχρι (12) μήνες,  ανάλογα με τη βαρύτητα της παράβασης. Το ανώτατο αυτό όριο της ποινής δύναται να διπλασιάζεται σε περίπτωση υποτροπής. Υπότροπος θεωρείται για την εφαρμογή του προηγούμενου εδαφίου το φυσικό ή νομικό πρόσωπο, που υποπίπτει πάλι σε παράβαση, που τιμωρείται κατά τας διατάξεις του παρόντος, μέσα σε χρονικό διάστημα ενός (1) χρόνου από την ημερομηνία λήξης της ποινής του. 2. Οι διατάξεις της προηγούμενης παραγράφου εφαρμόζονται ανάλογα και στις περιπτώσεις παράβασης αποφάσεων του Υπουργού Μεταφορών και Επικοινωνιών, που αφορούν τους όρους και προϋποθέσεις διενέργειας εθνικών και διεθνών εμπορευματικών μεταφορών από Φ.Δ.Χ. και Φ.Ι.Χ. αυτοκίνητα που εκτελούν διεθνείς μεταφορές». Το άρθρ.2 αντικαταστάθηκε ως άνω από το άρθρ.8 Νόμ.1959/1-5 Αυγ.1991 (ΦΕΚ Α΄123), κατωτ.αριθ.166. 21.Ε.δ.134 Φορτηγά αυτοκίνητα «  3 ΄Αρθρο 1. Επιτρέπεται η έλξη ρυμουλκούμενων ή ημιρυμουλκούμενων οδικών οχημάτων από λιμάνια, σιδηροδρομικούς σταθμούς και τα σύνορα της χώρας προς το εσωτερικό της και αντίστροφα από ημεδαπά ρυμουλκά δημόσιας χρήσης εθνικών ή διεθνών ή εθνικών και διεθνών μεταφορών φορτηγά αυτοκίνητα εφόσον: α. Τα αλλοδαπά ρυμουλκούμενα ή ημιρυμουλκούμενα είναι απογεγραμμένα σε χώρες με τις οποίες η Ελλάδα έχει συνάψει συμφωνίες οδικών μεταφορών (με τις οποίες παρέχεται η δυνατότητα διεξαγωγής διεθνών μεταφορών με ρυμουλκούμενα ή ημιρυμουλκούμενα οχήματα). β. Τα αλλοδαπά ρυμουλκούμενα ή ημιρυμουλκούμενα είναι εφοδιασμένα με άδεια κυκλοφορίας της χώρας απογραφής τους και με δελτίο τεχνικού ελέγχου. γ. Τα αλλοδαπά ρυμουλκούμενα ή ημιρυμουλκούμενα, που προέρχονται από χώρα εκτός της Ευρωπαϊκής ΄Ενωσης, είναι εφοδιασμένα και με ελληνική διμερή άδεια ή άδεια ΕΔΥΜ διενέργειας της μεταφοράς. δ. Τα ημεδαπά ρυμουλκά οχήματα εθνικών ή διεθνών μεταφορών είναι χαρακτηρισμένα ως ανεξάρτητες κυκλοφοριακές μονάδες και εφοδιασμένα με ίδια άδεια κυκλοφορίας υπό τους όρους και προϋποθέσεις της κείμενης νομοθεσίας. ε. Τα αλλοδαπά ρυμουλκούμενα ή ημιρυμουλκούμενα, που μεταφέρουν ευαλοίωτα ή επικίνδυνα υλικά, θα πρέπει να είναι εφοδιασμένα με το πιστοποιητικό καταλληλότητας, που προβλέπεται από τις διεθνείς συμφωνίες ΑΤΡ και ADR αντίστοιχα. 2. Το έργο της έλξης του αλλοδαπού ρυμουλκούμενου ή ημιρυμουλκούμενου από το ημεδαπό ρυμουλκό, εκτελείται στο πλαίσιο σύμβασης ανάθεσης έργου μεταξύ της αλλοδαπής μεταφορικής επιχείρησης και της ελληνικής μεταφορικής επιχείρησης ή μεμονωμένου μεταφορέα. Ο τύπος της σύμβασης, η ελληνική Υπηρεσία στην οποία η σύμβαση αυτή θα κατατίθεται, καθώς και κάθε άλλη σχετική λεπτομέρεια, θα καθορισθούν με κοινή απόφαση των Υπουργών Οικονομικών και Μεταφορών και Επικοινωνιών. 3. Το αλλοδαπό ρυμουλκούμενο ή ημιρυμουλκούμενο απαγορεύεται να χρησιμοποιηθεί καθ’ οποιονδήποτε τρόπο για την εκτέλεση Εθνικών Μεταφορών». Το άρθρ.3 αντικαταστάθηκε ως άνω από την παρ.5 άρθρ.5 Νόμ.2801/1-3Μαρτ.2000 (ΦΕΚ Α΄46),ανωτ.σελ.16,219.   4 Άρθρο 1. Επιτρέπεται ο χαρακτηρισμός ως ανεξαρτήτων μονάδων των οχημάτων τα οποία αποτελούν μέρη κυκλοφορούντων συνδυασμών φορτηγών οχημάτων δημοσίας χρήσεως, εφωδιασμένων δι’ ενιαίας αδείας κυκλοφορίας, ανηκόντων δε εις μεμονωμένους κατά την έννοιαν των διατάξεων του Νόμ.383/1976 αυτοκινητιστάς. Τα, κατά τα ανωτέρω χαρακτηριζόμενα ως ανεξάρτητοι μονάδες οχημάτων εφοδιάζονται δι’ ιδίας, έκαστον, αδείας κυκλοφορίας. 2. Αι λεπτομέρειαι εφαρμογής των διατάξεων του παρόντος άρθρου καθορίζονται δι’ αποφάσεως του Υπουργού Συγκοινωνιών δημοσιευομένης δια της Εφημερίδος της Κυβερνήσεως. 